Yaşayış binası (İsmət Qayıbov küçəsi, döngə 1, ev 3)

İsmət Qayıbov küçəsi, döngə 1, ev 3 ünvanında yerləşən yaşayış binası – Gəncə şəhərində yerləşən yerli əhəmiyyətli tarix-memarlıq abidəsi. Gəncə üçün xarakterik olan “Günbəzli ev”lərin dövrümüzə çatmış azsaylı nümunələrindən biridir.

 Memarlıq xüsusiyyətləri 

XIX əsrin əvvəllərində inşa edilmiş   evin fasadı uzun ardıcıllığa malik olmaqla pəncərə yerləri ilə hissələrə bölünmüşdür. Pəncərə yerləri kiçik qabarıqlığa malik pilyastrlarla çərçivələnir. Pəncərə yerləri üstündəki atmalar oxvari tağ formasına malik olmaqla, timpanları fiqurlu kərpic hörgüsü ilə doldurulmuşdur. Hörgünün birinci sırası xeyli qabağa çıxan kəmər xüsusiyyəti daşımaqla fasadın həcmini qeyd edir və ona dəqiqlik gətirir.

Ümumilikdə ev kifayət qədər hündür kürsü üzərində inşa edilmişdir. Kürsü fasad tərəfdən əla işlənsə də döşəmə altı üçün istifadə olunmamışdır. Fasadın əsas memarlıq həlli sakit düz divarlar və xeyli qabağa çıxan karnizin (incə işləməli taxta kronşteynlər üzərində) kontrastına əsaslanır.

Memarın bu tikilidə yüksək bədii zövqlə tətbiq etdiyi müxtəlif hörgü tipləri fasadı əhəmiyyətli dərəcədə zənginləşdirən fakturadır. 
 İstinadlar 

 Ədəbiyyat 


Kateqoriya:Gəncə abidələri
Kateqoriya:Gəncə memarlığı
Kateqoriya:Gəncənin görməli yerləri
Kateqoriya:XIX əsr memarlığı
Kateqoriya:XIX əsrdə tamamlanmış tikililər
Kateqoriya:Arran memarlıq məktəbi
Kateqoriya:Azərbaycanın tarixi evləri